चीन में बुलेट ट्रेन का परिचालन शुरू  
गुरुवार को प्रधानमंत्री वेन जियाबाओ ने इसमें राजधानी बीजिंग से लेकर पूर्वी तटीय शहर शंघाई तक की यात्रा की।
चीन में पहली वाणिज्यिक बुलेट ट्रेन सेवा शुरू हो गई है। गुरुवार को प्रधानमंत्री वेन जियाबाओ ने इसमें राजधानी बीजिंग से लेकर पूर्वी तटीय शहर शंघाई तक की यात्रा की।  समाचार एजेंसी सिन्हुआ के मुताबिक जियाबाओ बीजिंग में ट्रेन सेवा के शुभारम्भ समारोह में मौजूद थे। वहां से वह बुलेट ट्रेन में ही शंघाई पहुंचे।  बीजिंग-शंघाई के बीच तेज गति वाले रेल मार्ग पर बुलेट ट्रेन 300 किलोमीटर प्रति घंटा की रफ्तार से दौड़ती हैं। बुलेट ट्रेन से दोनों शहरों के बीच की 1,318 किलोमीटर लम्बी दूरी पांच घंटे के अंदर तय कर ली जाती है।